คือหนูมีน้ำสีเหลืองไหลออกมาจากอวัยวะเพศหรือช่องคลอดนี้เเหละค่ะเเต่หนูไม่เเน่ใจเเละไม่เคยมีเพศสัมพันธ์ด้วยค่ะน้ำสีเหลืองมันมีกลิ่นเหม็นมากๆค่ะเหม็นจนติดมือด้วยค่ะอย่างนี้อันตรายไหมค่ะ
สวัสดีค่ะ อาการมีน้ำสีเหลืองๆไหลออกจากอวัยวะเพศหญิงดังกล่าวมานั้น อาจจะเกิดมาจากช่องคลอดอักเสบจากเชื้อรา มักมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ ไม่ใช่โรคติดต่อทางเพศสัมพันธ์ เกิดจากความไม่สมดุลของกรดเบสในช่องคลอด สาเหตุอื่นๆเช่นช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้ สัมพันธ์กับโรคติดต่อทางเพศสัมพันธ์ หรือเป็น การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด เป็นต้นจากที่กล่าวมา การมีตกขาวที่ผิดไปจากปกติ มีกลิ่นเหม็นมากนั้น น่าจะเป็นความผิดปกติใดๆในช่องคลอดหรือปากมดลูกได้ ควรไปพบแพทย์เพื่อตรวจหาสาเหตุที่แน่ชัดและรับยาที่ตรงกับโรคต่อไปเบื้องต้นงดการมีเพศสัมพันธ์ ไม่สวนล้างช่องคลอด ไม่ซื้อยาเหน็บใดๆมาใช้เอง และรักษาความสะอาดที่บริเวณอวัยวะเพศให้ดี ไม่อับชื้น